**Ministru kabineta rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2020. gada 2. jūnija sēdes protokols Nr. 38 (prot. Nr. 38, 49.§ 8.punkts) - pasākumi un finansējuma sadalījums saskaņots ar Izglītības un zinātnes ministriju un Labklājības ministriju (Nodarbinātības padomē).
2. 2020.gada 26.maijā Ministru kabinetā apstiprinātā Stratēģija Latvijai COVID-19 krīzes radīto seku mazināšanai (prot. Nr. 36, 36.§).
3. Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Cilvēkkapitāla attīstībai ir tieša ietekme uz ekonomikas attīstību un iedzīvotāju ienākumu pieaugumu. Globalizācija, straujās pārmaiņas un sasniegumi zinātnes un tehnoloģiju attīstībā un jaunu darba veidu parādīšanās, nosaka nepieciešamību pēc nepārtrauktas zināšanu un prasmju pilnveides un jaunu zināšanu un prasmju apgūšanas.Latvijas turpmākai ilgtspējīgai ekonomikas izaugsmei būtiska ir tautsaimniecības transformācija uz zināšanām balstītu ekonomikas modeli, kur konkurētspēju nosaka produktivitāte. Jāceļ nozaru produktivitāte un tehnoloģiskais līmenis. Tam nepieciešams labi izglītots darbaspēks, ar atbilstošām prasmēm. Pieaugušo izglītībai ir nozīmīga loma darba tirgus disproporciju mazināšanā, kā arī Covid-19 izplatības un tās ierobežošanas pasākumu izraisītās ekonomikas krīzes pārvarēšanā - nodrošinot Covid-19 krīzes relatīvi mazāk skartās un augošās nozares ar nepieciešamajiem cilvēkresursiem.Latvijā pieaugušo iesaiste izglītības aktivitātēs ir zema un pēdējo 10 gadu laikā nav būtiski mainījusies. 2019.gadā mūžizglītībā bija iesaistīti 7,4% no iedzīvotājiem vecumā no 25 līdz 64 gadiem. Latvija būtiski atpaliek no kaimiņvalsts Igaunijas un citām augsti attīstītām ES dalībvalstīm, kur iedzīvotāju iesaistes līmenis mūžizglītībā pārsniedz 20%. Sabiedrībā kopumā par pieaugušo izglītību ir zema interese un tā netiek aplūkota kā karjeras izaugsmes iespēja, tai skaitā kā iespēja savas labklājības, ienākumu celšanai. Iemesls ir arī potenciāli zemais atalgojums virknē profesiju un nozaru, kas nemotivē iesaistīties ilgākos apmācības kursos. Kavējošs faktors no sabiedrības viedokļa ir vājā reģionālā mobilitāte un iespēja apvienot mācības ar darbu. Tāpat arī uzņēmumu pusē ir virkne iemeslu, kāpēc esošā sistēma nedarbojas pilnvērtīgi. Ekonomikā dominē “zemo izmaksu” stratēģijas un neatmaksājas investēt darbinieku izglītībā, nav skaidrs izglītības piedāvājums vai arī izglītības piedāvājums nav atbilstošs vai nav pieejams laikā. Savukārt izglītības iestāžu pusē nav skaidrs, precīzs uzņēmumu un nozaru pieprasījums. Tirgū konkurē lēti, mazāk kvalitatīvi piedāvājumi, bet esošie administrēšanas un finansēšanas mehānismi nav atbalstoši un motivējoši.Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Ekonomikas ministrijai, kas 2020. gadam nepārsniedz 145 000 *euro*, tai skaitā:1. 100 000 *euro* sabiedrības informēšanas kampaņas organizēšanai iedzīvotāju motivēšanai mācīties visas dzīves garumā un uzņēmumiem veikt ieguldījumus cilvēkkapitālā.

Paredzēts īstenot nacionāla līmeņa sabiedrības informēšanas (integrētās komunikācijas) kampaņu (kas aptvertu sociālajos medijus, interneta portālus, TV, radio, presi, pilsētvides reklāmas, informatīvos materiālus, iesaistot viedokļu līderus u.t.t.), lai saprotami, saistoši un motivējoši izglītotu un skaidrotu par mūžizglītības un īpaši par pieaugušo izglītības nozīmību, piedāvājumu un ieguvumiem gan indivīdam, gan uzņēmumam.Proaktīva sabiedrības informēšanas nepieciešama iedzīvotāju motivēšanai mācīties visas dzīves garumā un uzņēmumiem veikt ieguldījumus cilvēkkapitālā. Tādējādi veicinot lielāku iedzīvotāju iesaisti izglītības programmās, lai apgūtu jaunas zināšanas un prasmes, kas nepieciešamas ekonomikai pārorientējoties pēc COVID-19 krīzes un nodrošinot eksportspējīgās nozares un uzņēmumus ar atbilstošu darbaspēku.1. 45 000 *euro*, lai Centrālā statistikas pārvalde varētu veikt augstskolu un profesionālās izglītības iestāžu absolventu monitoringu 2020.gadā.

Paredzēts veikt monitoringu un sagatavot datus par vismaz 15 000 Latvijas augstskolu un 8 000 Latvijas profesionālās izglītības iestāžu absolventiem - par viņu nodarbinātību un ienākumiem, kā arī datus par absolventiem, kuriem piešķirts bezdarbnieka vai darba meklētāja statuss. Datu kopai tiks pievienota arī informācija par absolventu emigrāciju. Par katru absolventu datus plānots turpināt apkopot 10 gadus. Tas ļaus veidot absolventu darba gaitu monitoringa sistēmu un iegūt informāciju pamatotu lēmumu pieņemšanai - nodrošinātu izglītības politikas veidotājus ar ticamiem datiem pierādījumos balstītas politikas izstrādei un ieviešanai augstākās un profesionālās izglītības jomā, sabiedrības informēšanai, potenciālo audzēkņu un studējošo informēšanai par dažādu programmu absolventu iznākumiem darba tirgū. Ikgadējie kopsavilkuma dati augstskolu un mācību programmu līmenī tiks nosūtīti Izglītības un zinātnes ministrijai, kā tas noteikts 2019. gada 25. jūnija Ministru kabineta noteikumos Nr. 276 “Valsts izglītības informācijas sistēmas noteikumi”. Statistikas dati būs publiski pieejami Izglītības un zinātnes ministrijas tīmekļvietnē un Latvijas atvērto datu portālā.Līdz 2020. gada beigām Izglītības un zinātnes ministrija profesionālajā izglītībā plāno ieviest tiesisko ietvaru obligātam un standartizētam absolventu monitoringam (veikti grozījumi Profesionālās izglītības likumā). Augstskolu un profesionālās izglītības iestāžu absolventu monitoringa īstenošanu paredz:* EK 23.09.2013. Regula Nr.912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr.452/2008 par izglītības un mūžizglītības statistikas izveidi un pilnveidi;
* ES Padomes ieteikumi par absolventu gaitu apzināšanu (20.11.2017.); EK paziņojums – Jaunā prasmju programma Eiropai (10.06.2016.) – “..nepieciešams sekot augstskolu absolventu karjerai, lai palīdzētu dalībvalstīm uzlabot informāciju par absolventu pāreju uz darba tirgu”.
* MK noteikumi Nr. 276 „Valsts izglītības informācijas sistēmas noteikumi” (25.06.2019) – pierādījumos balstītas politikas izstrādei un ieviešanai augstākās izglītības jomā; sabiedrības informēšanai par rezultātiem, kas tika sasniegti ar publisko finansējumu augstākās izglītības jomā; potenciālo studējošo informēšanai par dažādu studiju programmu absolventu iznākumiem darba tirgū.
* Grozījumi Profesionālās izglītības likumā (saskaņošanā; VSS-278) paredz ieviest profesionālās izglītības programmu absolventu monitoringa datu apstrādi.

Rezultātā tiks sekmēta nepārtrauktas izglītošanās kultūras veidošanās sabiedrībā un kvalitatīvs izglītības piedāvājums, nodrošinot iedzīvotāju prasmju atjaunošanos un attīstību atbilstoši mūsdienu darba tirgus straujām pārmaiņām. Tādējādi sniedzot ieguldījumu 2020.gada 26.maija Ministru kabineta sēdē apstiprinātās Stratēģijas Latvijai COVID-19 krīzes radīto seku mazināšanai sekmīgai īstenošanai un stratēģijā izvirzītā mērķa – palielināt pieaugušo izglītībā iesaistīto skaitu līdz 2023. gadam.Pieaugs sabiedrības izpratne par izglītību kā pastāvīgu procesu visas dzīves garumā un pieaugušo izglītības lomu mūsdienu mainīgajā ekonomikā, tādējādi nodrošinot eksportspējīgās nozares ar darbaspēku un veicinot tautsaimniecības izaugsmes atjaunošanu un indivīda līmenī – ar iespēju palielināt ienākumus.Īstenojot pasākumus sabiedrības informēšanai, izpratnes un motivācijas veicināšanai, kā arī izglītības piedāvājuma monitoringu, pieaugs piedāvāto izglītības programmu efektivitāte un kvalitāte.Finansējums augstskolu un profesionālās izglītības iestāžu absolventu monitoringam, nodrošinās nepārtrauktību datos par augstskolu absolventu darba gaitām, kā arī profesionālās izglītības iestāžu absolventu monitoringa uzsākšanu. Iegūti dati par augstākās izglītības un profesionālās izglītības iestāžu absolventu darba gaitām un ienākumiem, nodrošināta objektīva informāciju visām izglītības procesā iesaistītajām pusēm par izglītības piedāvājuma kvalitāti. Funkcionējoša monitoringa sistēma sekmēs efektīvāku valsts budžeta līdzekļu izlietošanu.Pasākumus paredzēts turpināt arī 2021. gadā Ministru kabineta 2020. gada 2. jūnija sēdē ( protokols Nr. 38, 49.§ 8.punkts) apstiprinātā Covid – 19 krīzes pārvarēšanas un ekonomikas atlabšanas pasākuma “Cilvēkkapitāls” ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Centrālā statistikas pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts nerada ietekmi uz tautsaimniecības attīstību un administratīvo slogu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 145 000  | 0 | 0 | 0 | 0 | 0 |
| 2.1. valsts pamatbudžets | 0 | 145 000  | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -145 000  | 0 | 0 | 0 | 0 | 0 |
| 3.1. valsts pamatbudžets | 0 | -145 000  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  145 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Sabiedrības informēšanas kampaņas organizēšanai, iedzīvotāju motivēšanai mācīties visas dzīves garumā un uzņēmumiem veikt ieguldījumus cilvēkkapitālā pēc Ekonomikas ministrijas aplēsēm nepieciešamais finansējums indikatīvi veido 100 000 *euro*. No tiem provizoriski 4 000 *euro* plānoti sabiedrisko attiecību/komunikācijas speciālista pakalpojumiem, lai sagatavotu tehnisko specifikāciju un prasības pretendentam, tā kā kampaņas īstenošanai paredzēts iepirkt sabiedrisko attiecību/reklāmas aģentūras pakalpojumus. Ap 45 000 *euro* indikatīvi plānots audiovizuālā materiāla izstrādei (tostarp auditorijas analīze, radošā satura un stratēģijas izstrāde u.c.) un ap 51 000 *euro* - materiāla izvietošanai dažādos medijos (raidlaiks, baneri), kā arī mediju attiecību veidošanai (ziņas, preses konference ar viedokļa līderu iesaisti utml.) un kampaņas ietekmes novērtējumam/pētījumam. Precīza izdevumu summa, nepārsniedzot pieprasīto finansējumu, būs zināma pēc iepirkumu konkursa noslēguma.Augstskolu un profesionālās izglītības iestāžu absolventu monitoringa veikšanai Centrālajai statistikas pārvaldei nepieciešams papildu finansējums 45 000 *euro* apmērā speciālistu atalgojumam (piemaksu nodrošināšanai par papildu darbu absolventu monitoringa veikšanai, tai skaitā datu apstrādei, kvalitātes un konfidencialitātes izvērtējumam).Lai nodrošinātu augstskolu absolventu monitoringu Centrālajā statistikas pārvaldē darbu veikšanai provizoriski tiks piesaistīti 6 (vid.alga 1499 \* 0.3 (30% piemaksa)\* 4 (mēneši) \* 6 (eksperti) \* 1.2409 (darba devēja VSAOI likmes daļa) = 13 392 *euro*) vecākie metodikas eksperti un 10 (vid.alga 1103.50 \* 0.3 (30% piemaksa) \* 4 (mēneši) \* 10 (vecākie referenti0 \* 1.2409 (darba devēja VSAOI likmes daļa) =16 432 *euro*) vecākie referenti, plānotais kopējais nepieciešamais papildus finansējums 29 824 *euro*.Profesionālās izglītības iestāžu absolventu monitoringa darbu nodrošināšanai Centrālā statistikas pārvalde provizoriski plāno piesaistīt 3 (vid.alga 1547\*0.3 (30% piemaksa) \*4 (mēneši) \*3 (eksperti) \*1.2409 (darba devēja VSAOI likmes daļa) = 6911 *euro*) vecākos metodikas ekspertus un 5 (vid.alga 1110 \* 0.3 (30% piemaksa) \* 4 (mēneši) \* 5 (vecākie referenti) \* 1.2409 (darba devēja VSAOI likmes daļa) = 8265 *euro*) vecākos referentus. Plānotais kopējais nepieciešamais papildus finansējums 15 176 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējums 2020.gadā tiks pārdalīts Ekonomikas ministrijai no 74.resora “Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram (tai skaitā ņemot vērā iepirkuma rezultātus).Norādītajiem mērķiem (sabiedrības informēšanas kampaņas organizēšanai un augstskolu un profesionālās izglītības iestāžu absolventu monitoringa veikšanai) 2021. gadā nepieciešamais finansējums 245 000 *euro* apmērā paredzēts Ministru kabineta 2020. gada 2. jūnija sēdē (prot. Nr. 38, 49.§ 8.punkts) apstiprinātajam pasākumam “Cilvēkkapitāls”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts nerada ietekmi uz Latvijas Republikas starptautiskajām saistībām. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Centrālā statistikas pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada ietekmi uz pārvaldes funkcijām un institucionālo struktūru. |
| 3. | Cita informācija | Nav |

Ekonomikas ministrs Jānis Vitenbergs

Vīza: valsts sekretārs Edmunds Valantis

Rožkalne, 67013117

Agnese.Rozkalne@em.gov.lv